《古歌赠岩主喜公》
宋代·陶羽

喜公心眼如有灵，善择此岩来构扃。
崖根踏碎暮烟碧，洞门凿破苍苔青。
交加乱石虎狼坠，纵横怪木龙蛟形。
其间可以松萝招隐，云霞放情。
傲复傲兮何富贵，瓷复瓷兮闲利名。
况乎龙蛟勇背俟风雨，灵龟垂首思雷霆。
我今方为年少英，青山未有归去心。
他时致尧功业成，与师高卧白云深。

作者简介：陶羽，仁宗时浔阳（今江西九江）人（清光绪《湖南通志》卷二七八）。